Материал представлен из коллекции электронной библиотеки «Писатели Чувашии – детям» – **pchd21.ru**

Электронная библиотека создана Чувашской республиканской детско-юношеской библиотекой **–** [**www.rdub21.ru**](http://www.rdub21.ru) – на средства гранта Президента Российской Федерации для поддержки творческих проектов общенационального значения в области культуры и искусства

**Автор: Гордеева Светлана Денисовна**

**Книга: Верить в чудеса = Тĕлĕнтермĕшсен тĕнчи**

**Рассказ: Пĕрремĕш юр**

Юр çĕр каçипех вĕçтерчĕ

Мамăк евĕр ярăнса,

Хĕл çитни çинчен систерчĕ

Парăс евĕр хупласа.

Ир-ирех кушак вăранчĕ,

Пăхрĕ те чӳречерен

Карăнса тăма вăтанчĕ

Тĕлĕнсе чун-чĕререн.

Кам капла тума пултарнă?

Тĕлĕнтермĕш! Ах тĕнче!

Тахăшĕ тăкса тултарнă

Шур хăйма кил картинче.

Чĕлхине кушак çуларĕ,

Чупса тухрĕ урама,

Сăмсине юр кăтăкларĕ

Ĕмĕт кайрĕ харама.

Силленсе çилленнĕн пулчĕ:

Тутлă мар-мĕн, ай тур-тур!

Кӳршĕсен кушакĕ кулчĕ:

– Хăйма мар çав ку, шур юр.

Все тексты взяты из открытых источников и выложены на сайте для не коммерческого использования.   
Все права на тексты принадлежат только их правообладателям.